 Mar uu ka hadlaayey dhibaatadii ka dhacday Deegaanka Dararweyne ayaa yidhi Tan Ceel-afweyn waa nasiib daro weyn, wakhti abaar lagu jiro, abaar saddex sanno jirsatay ayaa lagu jiraa, dadkan dagaalamayaa waa inay u naxaan maatida iyo caruurta ay dushooda ku dagaalamayaan, iyagoo abaar ku jir, colna ugu darayaan oo la qaxayo, waa inay ka damqadaan, Diinta islaamku waxay leedahay qofka muslimka ah ee dagaalama, ka wax dila iyo ka la dilaba, waa ehelu naar, waayo waa dad islaam ah, waa inay aakhiradooda u baqaan, dadkii dhintay waxaanu leenahay IILLAAHAY ha u naxariisto, inta ku dhaawacan tayna ILLAAHAY caafimaad ha siiyo, Ceel Afweyn iyo Dararweyne, markaas waa in colaadana la joojiyo, Xukuumaddu talaabo wanaagsan bay ka qaaday, in la kala dhex galo, laakiin waa dad wada degan oo isku abtiyo iyo adeera, isku seediya, oo xidida, dad meel walba wada degan askar meel walba lama dhigi karo, waxaan soo jeedinayaa inuu caqligu shaqeeyo, oo Odayaashu kala dhex galaan, oo ILLAAHAY ha inaga qaboojiyo colaadaas oo in badan soo noq-noqotay, aanay mar dambe inagu soo noqon 